工作至晚上八時多，朋友打電話邀約一起去尖沙咀吃晚餐/消夜，本想去吃日本菜，但門前的餐牌不吸引！行行下，抬頭看到新斗記，我想試新斗記嘅乳豬好耐，無奈，次次都約不成。今次正好經過，於是，便走了進去😻餐具有可愛的公鷄圖案。晚上九時多，仍有7、8枱客人。我們點了例牌乳豬和豉油王炒麵。乳豬又香又脆，乳豬皮下沒有肥肥的脂肪，乳豬夠瘦又好味。炒麵有鑊氣，夠乾身唔油膩，麵質夠幼身，兼爽滑彈牙！我下次一定約多些朋友一齊來大擦一餐。